

# Výzva na predloženie ponuky na návrh ideového zámeru a prenájmu časti verejného priestranstva na Tyršovom nábreží[[1]](#footnote-1)

Hlavné mesto Slovenskej republiky Bratislava (ďalej len „vyhlasovateľ súťaže“) uskutočňuje výber dodávateľa v rámci súťaže: „**Ideový zámer a prenájom časti verejného priestranstva na Tyršovom nábreží“**“.

## Základné informácie

Vyhlasovateľ súťaže: Hlavné mesto SR Bratislava, Primaciálne nám. 1, 814 99 Bratislava 1

Kontaktná osoba: Ing. Juraj Šimo,  02/59 356 522

## Opis predmetu zákazky

Súťaž kreatívnych návrhov na ideový zámer a prenájom časti verejného priestranstva na Tyršovom nábreží . Podrobnejšie sú podmienky a požiadavky na predmetnú súťaž uvedené v prílohe č. 1 predmetnej výzvy – „Podmienky a požiadavky vyhlasovateľa súťaže“.

## Typ zmluvného vzťahu

Plnenie zákazky bude uskutočnené na základe zmluvy o nájme.

## Miesto a čas dodania predmetu zákazky

**Miesto:** Tyršovo nábrežie v Bratislave - Petržalka

**Čas:** od 1. marca 2021 (resp. od uzavretia nájomnej zmluvy) do 31. októbra 2023

## Podmienka pre súťažiacich

Súťaže sa môže zúčastniť len právnická alebo fyzická osoba – podnikateľ (ďalej aj ako „súťažiaci“), ktorá má oprávnenie poskytovať služby, resp. dodávať tovary, ktoré sú predmetom jej ponuky.

## Komunikácia a vysvetľovania

Komunikácia medzi vyhlasovateľom súťaže a súťažiacimi sa počas celého procesu verejného obstarávania uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného https://josephine.proebiz.com/sk/.

Pre účely komunikácie a predkladanie ponúk musí byť súťažiaci registrovaný v systéme JOSEPHINE. [Skrátený návod registrácie](https://store.proebiz.com/docs/josephine/sk/Manual_registracie_SK.pdf) rýchlo a jednoducho prevedie procesom registrácie v systéme JOSEPHINE, vrátane opisu základných obrazoviek systému.

Technické nároky na používanie systému JOSEPHINE sú úplne bežné a každý bežný počítač by ich mal spĺňať. Podrobné Technické nároky systému JOSEPHINE si môžete stiahnuť [TU](https://store.proebiz.com/docs/josephine/sk/Technicke_poziadavky_sw_JOSEPHINE.pdf).

Verejný obstarávateľ odporúča súťažiacim, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

[Skrátený návod](https://store.proebiz.com/docs/josephine/sk/Skrateny_navod_ucastnik.pdf) rýchlo a jednoducho prevedie súťažiaceho procesom prihlásenia, posielania správ a predkladaním ponúk v systéme JOSEPHINE. Pre lepší prehľad súťažiaci nájde tiež opis základných obrazoviek systému. V prípade potreby je možné kontaktovať linku podpory Houston PROEBIZ.

## Predkladanie ponúk

**Lehota:** 4.1.2021 - do 10:00 hod.

**Spôsob:** Prostredníctvom IS Josephine na nasledovnej adrese súťaže:

<http://josephine.proebiz.com/sk/tender/9802/summary>

## Obsah ponuky:

Každá ponuka musí obsahovať **a)** riadne vyplnenú prílohu č. 2 a **b)** ideový zámer:

1. **Riadne vyplnená a podpísaná príloha č. 2 tejto výzvy** (postačuje aj scan)
2. **Ideový zámer**

Ideový zámer má obsahovať:

1. Popis predkladaného ideového zámeru v členení podľa kvalitatívnych kritérií.
2. Popis plnenia záväzných podmienok vyhlasovateľa súťaže.
3. Zakreslenie na ploche (kataster, ortofotomapa) umiestnenie mobiliáru a väčších technických zariadení.

Vyššie uvedené obsahové náležitosti ideového zámeru predstavujú **minimálny požadovaný rozsah**. Ideový zámer môže obsahovať aj iné okrem vyššie uvedených náležitostí.

**Formát** Ideového zámeru: ppt formát - max. 50 slidov alebo pdf formát – max. 50 strán. Súťažiaci si môže zvoliť spôsob prezentácie ideového zámeru.

**Dôležité upozornenie:** Súťažiaci je povinný predložiť Ideový zámer v anonymizovanej forme (t. j. bez možnosti identifikovať autora) v samostatnej prílohe, t. j. oddelene od prílohy č. 2.

## Kritériá na vyhodnotenie ponúk a spôsob hodnotenia ponúk

Vyhlasovateľ súťaže považuje v danej zákazke za nevyhnutné hodnotiť nielen cenu, ale aj **kvalitu.**

Vyhlasovateľ súťaže sa preto rozhodol zriadiť odbornú komisiu na hodnotenie predložených ponúk pozostávajúcu zo zástupcov sekcie správy nehnuteľností, oddelenia životného prostredia, Metropolitného inštitútu Bratislava, kancelárie primátora, oddelenia komunikácie a marketingu, Bratislavského kultúrneho a informačného strediska a mestského zastupiteľstva.

Kritérium č. 1 - Ideový zámer (váha: 80 %)

V rámci tohto kritériá sa budú hodnotiť nasledovné podkritériá:

|  |  |  |
| --- | --- | --- |
| **KULTÚRNE ASPEKTY A GASTRO** | obsah a forma, prínos pre obyvateľov a mesto, celoročné využitie, podiel bezplatných verejne dostupných podujatí | max. 30 bodov |
| **SOCIÁLNE ASPEKTY** | prístupnosť, sociálne inovácie  bezbariérovosť | max. 10 bodov |
| **ENVIRO ASPEKTY** | inovatívne ekologické riešenia,  minimalizácia odpadu, zdieľaná ekonomika | max. 10 bodov |
| **VEREJNÝ PRIESTOR** | vizuálna kvalita, množstvo a úroveň reklamných nosičov, inkluzívnosť, bezpečnosť | max. 30 bodov |

**Čo bude komisia posudzovať pri hodnotení ponúk:**

|  |  |
| --- | --- |
| **KULTÚRNE ASPEKTY A GASTRO** | Vyšší počet bodov pridelí komisia takým projektom, ktoré sa budú najviac približovať ideálnemu zámeru:  Zámer ponúka kvalitný, odborný a aktuálny obsah a služby v oblasti kultúry; ponuka služieb/aktivít je dostupná pre všetkých návštevníkov a komunity; sú zodpovedné a vnímavé voči súdobým problémom a potrebám spoločnosti. Zámer ponúka kvalitnú (a aj cenovo dostupnú) gastronómiu, zaujímavé, odlišné produkty, predajcovia sú zároveň producentmi ponúkaného tovaru, prípadne predajcovia svoj sortiment pripravujú sami, resp. dávajú pripravovať u lokálnych dodávateľov, polotovary používané v minimálnej miere, tovar má preukázateľný pôvod (u domácich i importovaných produktov) |
| **SOCIÁLNE ASPEKTY** | Vyšší počet bodov pridelí komisia takým projektom, ktoré sa budú najviac približovať ideálnemu zámeru:  Zámer má pridanú hodnotu v sociálnej oblasti – je priamo sociálnym podnikaním, alebo sociálne podnikanie podporuje, priestor je vo svojej podstate (navrhovanej funkcii) sociálne inkluzívny - ponúka pestrosť a citlivosť voči obyvateľom s rôznymi finančnými a sociálnymi možnosťami. Zámer navrhuje bezbariérové usporiadanie priestoru a prístupný mobiliár. |
| **ENVIRO ASPEKTY** | Vyšší počet bodov pridelí komisia takým projektom, ktoré sa budú najviac približovať ideálnemu zámeru:  Zámer využíva v priestoreinovatívne ekologické materiály a energeticky úsporné riešenia zásobovania, prevádzky, chladenia a prvky podporujúce zmierňovanie dopadov zmeny klímy (napr. zelené strechy, využitie dažďovej vody,...). Zámer aktívne prispieva ku zdieľanej ekonomike – v rámcoch svojich podnikateľských aktivít využíva možnosti na poskytovanie požičiavania, zdieľania, nefinančnej výmeny a iných spôsobov znižovania nadbytočnej spotreby tovarov a služieb. Zámer sa usiluje o minimalizáciu odpadov, dôsledné triedenie recyklovateľných odpadov, predchádzanie vzniku odpadu, opätovné použitie, triedenie a následnú recykláciu recyklovateľných odpadov , princípy obehového hospodárstva. Vo svojich zákazníkoch aktívne podporuje také spotrebiteľské správanie, ktoré znižuje nimi vytvorený objem odpadu. |
| **VEREJNÝ PRIESTOR** | Vyšší počet bodov pridelí komisia takým projektom, ktoré sa budú najviac približovať ideálnemu zámeru:  Zámer usiluje o maximálny úžitok z verejného priestranstva pre čo najširšiu skupinu užívateľov a má ambície pozitívne vplývať na atmosféru miesta a pocit bezpečia v ňom. Vizuálna komunikácia je citlivá vzhľadom na charakter a atmosféru priestoru - vizuálna komunikácia je funkčná a minimalistická. Usporiadanie priestoru aj mobiliár je navrhnutý s dôrazom na verejnú rekreačnú funkciu - komerčný aspekt prevádzky priestoru "nepreráža" kultúrno-oddychový. Zámer usiluje o minimalizáciu externalít v podobe hlukovej či pachovej záťaže a má ambíciu riešiť zásobovanie s minimálne negatívnym alebo pozitívnym dopadom na kvalitu verejného priestoru. Otváracie hodiny prevádzky sú stanovené s ambíciou pozitívne ovplyvniť využívanie verejného priestranstva v rôznych denných cykloch v danej lokalite. |

### Kritérium č. 2 – Ponuková cena za prenájom plochy na 1 deň (váha: 20 %)

Pri určené ponukovej ceny súťažiaci postupuje nasledovne:

1. navrhne celkovú výmeru plochy, ktorú bude využívať pre komerčný prenájom, a ktorá musí byť minimálne 5 000 m2,
2. navrhne cenu nájmu za 1 m2/deň, ktorá musí byť minimálne 0,035 eur/1 deň,
3. určí súčin a) celkovej výmery a b) ceny nájmu na 1 deň.

**Vzorec:**

|  |
| --- |
| Cena za prenájom na 1 deň = Navrhovaná celková výmera \* cena nájmu za 1 m2/deň |

**Príklad:**

Súťažiaci navrhne plochu pre komerčný prenájom vo výmere 8 000 m2 v cene nájmu 0,07 eur za m2/deň. Cena za prenájom na 1 deň sa určí ako 8 000 \* 0,07 = 560 eur/deň.

**Výpočet bodov:**

Maximálny počet 20 bodov získa ponuka súťažiaceho s najvyššou cenou v EUR. Ponukám s nižšou cenou v EUR za prenájom na 1 deň budú pridelené body podľa nasledovného vzorca:

|  |
| --- |
| Počet bodov = 20 \* (hodnotená ponuková cena / najvyššia ponuková cena za prenájom na 1 deň) |

### Spôsob hodnotenia ponúk

Vyhlasovateľ súťaže uplatní pri hodnotení ponúk nasledovný postup:

1. komisii na hodnotenie ponúk budú predložené ideové zámery **bez označenia uchádzača**,
2. člen komisie oboduje kvalitu a obsah predložených ponúk; maximálny počet bodov za ideový zámer je **80 bodov**,
3. výsledný počet bodov pre kritérium č. 1 bude vypočítaný spriemerovaním bodov pridelených ponuke jednotlivými členmi komisie,
4. komisia svoje hodnotenie stručne **odôvodní** v zápise z vyhodnotenia ponúk.

Hodnotenie ideového zámeru komisiou je platné, ak sa ho zúčastnil nadpolovičný počet všetkých členov komisie.

Vyhlasovateľ súťaže si po úvodnom anonymnom hodnotení ponúk vyhradzuje právo vyzvať tých súťažiacich, pri ktorých to komisia uzná za nevyhnutné, na **osobnú konzultáciu** o predložených návrhoch. Osobná konzultácia bude zabezpečená online a bude pozostávať z prezentácie ideového zámeru súťažiacim. Odborná komisia na hodnotenie ponúk môže vybraným súťažiacim klásť doplňujúce otázky. Z priebehu osobnej konzultácie odborná komisia vypracuje zápisnicu. Po osobnej konzultácii môžu členovia komisie upraviť počet bodov pre jednotlivé ideové zámery.

Ponukám, ktoré boli predmetom osobnej konzultácie odborná komisia na hodnotenie ponúk opätovne pridelí body v súlade s kritériom č. 1 – ideový zámer.

Po vyhodnotení ideového zámeru podpíšu prítomní členovia komisie výsledok hodnotenia ideového zámeru jednotlivých súťažiacich, ktorý sa tak stane nemenný.

Následne vyhlasovateľ súťaže pridelí k ponukám body, ktoré získali za kritérium č. 2 – Ponuková cena za prenájom plochy.

Úspešným súťažiacim po vyhodnotení ponúk na základe kritérií sa stane súťažiaci, ktorého ponuka v súčte hodnotenia dvoch kritérií získala najvyšší počet bodov, matematicky zaokrúhlený na dve (2) desatinné miesta.

## Ďalšie informácie

1. Vyhlasovateľ súťaže vyzve súťažiaceho s najvyšším počtom bodov na predloženie dokladov nevyhnutných na overenie splnenia podmienky uvedenej v bode 5 tejto výzvy, ak si je nebude vedieť overiť sám z verejne prístupných zdrojov. V prípade, že súťažiaci s najvyšším počtom bodov nepreukáže splnenie tejto podmienky, vyhlasovateľ súťaže môže vyzvať súťažiaceho, ktorý sa umiestnil ako druhý v poradí. Tento postup môže vyhlasovateľ súťaže opakovať.
2. Vyhlasovateľ súťaže označí za úspešného súťažiaceho s najvyšším počtom bodov, ktorý preukázal splnenie podmienky v zmysle bodu 5 tejto výzvy.
3. Informácia o výsledku vyhodnotenia ponúk bude súťažiacim zaslaná elektronicky.
4. Vyhlasovateľ súťaže si vyhradzuje právo neprijať žiadnu ponuku. O takomto postupe bude vyhlasovateľ súťaže súťažiacich informovať spolu s odôvodnením.

V Bratislave dňa 2.12.2020 Mgr. Michal Garaj v.r.

vedúci oddelenia verejného obstarávania

Zoznam príloh:

Príloha č. 1 – Podmienky a požiadavky vyhlasovateľa súťaže

Príloha č. 2 – Návrh na plnenie kritérií

1. Interné číslo výzvy: MAGS OVO 479612/2020 [↑](#footnote-ref-1)